OpenLLM-France/wikimedia huggingface dataset:
# Henry Lee Giclas

Henry Lee Giclas (Flagstaff, Arizona, AEB, 1910eko abenduak 9-2007ko apirilak 2) estatubatuar astronomo bat izan zen.
1931n hasi zen laguntzaile bezala lanean Lowell Behatokian bere heziketa ordaindu ahal izateko, eta ordutik hurrengo udetan lan egin zuen 1942an astronomo bezala kontratatua izan zen arte.
Bere betebehar nagusienak kometa eta asteroideen kokapen zehatza neurtzea, 1936an hasi zuen proiektua, eta, batez ere, izarren mugimendu propioaren katalogazioa izan ziren, azken lan hau 1958an hasi eta 18 urtez egin zuelarik, lan honetan Robert Burnham, Jr. eta Norman G. Thomasen laguntza izan zuelarik, horretarako kliskada mikroskopio bat erabiliz.
Zenbait kometaren aurkitzailea izan zen, horien artean 84P/Giclas aldikako kometarena, baita zenbait asteroiderena ere, 2201 Oljato apolo asteroidea, une batean Orioniden ozar-izarren gorputz sortzailetzat hartu zena eta 2061 Anza amor asteroidea horien artean. 1741 Giclas asteroidea bere omenez izendatu zen.
1979an erretiratu zen, baina ez zion lan egiteari utzi 2007an hil zen arte.

## Ikus, gainera

* Giclas katalogoa
* Datuak: Q472708
# Henry Louis Le Chatelier

Henry Louis Le Chatelier (Paris, 1850eko urriaren 8a - Miribel-les-Échelles, 1936ko irailaren 17a) frantziar kimikaria izan zen.
École polytechniquen ikasi zuen eta Parisko Setioan parte hartu zuen. 1871n Parisko École des Mines-en sartu zen. Ingeniari izan arren, kimika irakastea erabaki zuen eta Collège de Franceko irakaslea izan zen.
Le Chatelierren printzipioa izeneko oreka kimikoaren printzipioaren egilea izan zen. Metalurgiaz ere ikertu zuen eta La revue de métallurgie aldizkaria sortu zuen. Gainera, industrian aritu zen eta zementu-enpresen aholkularia izan zen.

## Lanak

* François Ernest Mallard et Henri Le Chatelier, Recherches expérimentales et théoriques sur la combustion des mélanges gazeux explosives, Paris, Dunod, 1883
* Henri Le Chatelier, Recherches expérimentales sur la constitution des ciments hydrauliques. Suivi de Propositions données par la Faculté, Paris, 1887
* Henri Le Chatelier, Recherches expérimentales et théoriques sur les équilibres chimiques, Paris, Dunod, 1888, 125
* Henri Le Chatelier et Octave Boudouard, Mesure des températures élevées, Paris, G. Carré et C. Naud, 1900
* Henri Le Chatelier, Recherches expérimentales sur la constitution des mortiers hydrauliques, Paris, Dunod, 1904
* Henri Le Chatelier, Leçons sur le carbon, la combustion, les lois chimiques : professées à la Faculté des sciences des Paris, Paris, Dunod, 1908
* Henri Le Chatelier, Introduction à l'étude de la métallurgie : le chauffage industriel, Paris, Dunod, 1912
* Henri Le Chatelier, La silice et les silicates, Paris, Hermann, 1914
* Henri Le Chatelier, Sciences et industrie, Paris, Flammarion, coll. « Bibliothèque de philosophie scientifique », 1925 (ISBN 978-2-7355-0488-6)
* Henri Le Chatelier, Le taylorisme, Paris, Dunod, 1934
* Henri Le Chatelier, De la méthode dans les sciences expérimentales, Paris, Dunod, 1936

## Kanpo estekak

* Datuak: Q121926
* Multimedia: Henry Louis Le Chatelier / Q121926
# Henry John Kaiser

Henry John Kaiser (New York, 1882ko maiatzaren 9a - Honolulu, 1967ko abuztuaren 24a) Estatu Batuetako industrialaria izan zen. Autobideak eta urtegi handiak eraiki zituen 1921-1938 urteetan. 1939an Permanent cement corporation enpresa sortu zuen, berehala munduko porlan-ekoizlerik handiena izan zena. 1940az gero osagaiak aurrez prestatuta edukitzeko sistema erabili zuen itsasontziak egiteko. Hegazkinak eramateko lehen itsasontzi aurrez fabrikatua (1942), eta Normandiako Lehorreratzean parte hartu zuen aliatuen ontzidiaren heren bat eraiki zituen. Gerra bukatu zenean, aurrez fabrikatutako etxeak egiten jardun zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q719596
* Multimedia: Henry J. Kaiser / Q719596
# Henry John Temple (Palmerstongo III. bizkondea)

Henry John Temple, Palmerstongo III. bizkondea, (Broadlands, Hampshire, Ingalaterra, 1784ko urriaren 20a - Brocket Hall, Hertfordshire, Ingalaterra, 1865eko urriaren 18a) politikaria izan zen. Bi bider izan zen Erresuma Batuko Kanpo Arazoetako ministroa (1830-34; 1835-41), eta kargu horretatik konstituzio liberalaren alde egin zuen, bai Britainia Handian, bai atzerrian. Lehen ministroa ere izan zen (1855-58; 1859-65); Krimeako gerra indarrez jarraitu zuen, Italiaren batasuna bultzatu zuen, eta Indiako matxinada deuseztatu zuen. Palmerstonen diplomaziak, gogorra izanik ere, Britainia Handiaren izen ona areagotu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q193656
* Multimedia: Henry Temple, 3rd Viscount Palmerston / Q193656
# Henry Lawrence uhartea

Henry Lawrence uhartea Andaman uharteetako irla bat da. Hego Andaman barruti administratiboari dagokio, Indiako Andaman eta Nikobar uharteetako batasuneko lurraldearen parte da. Uhartea Port Blairtik 60 km (37 mi) ipar-ekialdera dago. Henry Lawrence uharteak Sir Henry Montgomery Lawrence brigadier jeneralaren omenez du izena.

## Geografia

Irla Ritchie uhartediarena da eta John Lawrence uhartearen eta Inglis uhartearen artean dago. Ritchie Artxipelagoko bigarren uharterik handiena da, 54,7 km2-ko azalera du.
Politikoki Port Blair hiritik mende dago, Taluk azpibarrutian.

## Kanpo estekak

* Datuak: Q5724746
# Henry Mancini

Henry Mancini, benetako izenaz Enrico Nicola Mancini, (Cleveland, AEB, 1924ko apirilaren 16a - Beverly Hills, 1994ko ekainaren 14a) Estatu Batuetako musika-konpositorea izan zen. Ezaguna izan zen batez ere zinemarako bere musika-konposizioengatik.

## Biografia

8 urterekin haren aitak musika ikastera sartu zuen. Txirula zen bere tresnarik gustukoena. 12 urterekin pianoa jotzen hasi zen.
Graduatu ondoren, Mancini Juiliard School of Music eskolan matrikulatu zen. Soldadutzagatik bere ikasketak eten egin zituen. Ondoren, piano-moldatzaile bezala joan zen Glenn Miller eta Tex Benekeren orkestara. Han zegoela bere emaztea ezagutu zuen, Ginny O´Connor, abeslaria zena. Ezkondu ondoren hiru seme eduki zituzten.
1952an zineman lan egiten hasi zen, Universal estudioko B serieko filmetarako musika konposatuz.
1958an bakarkako bere lehen lana egin zuen.
1960ko hamarkadan bere lanik hoberenak egin zituen, filma askotarako soinu-bandak konposatuz: "The Pink Panther", "Breakfast at Tiffany's", "Days of Wine and Roses", "Two for the Road" eta beste asko.

## Kanpo estekak

* (Ingelesez) Henry Mancini IMDb datu-basean
* Datuak: Q185928
* Multimedia: Henry Mancini / Q185928
# Henry King

Henry King (Christiansburg, Virginia, 1886ko urtarrilaren 24a - Toluca Lake, Kalifornia, 1982ko ekainaren 29a) Ameriketako Estatu Batuetako zinema zuzendaria izan zen. Zuzendaritzan hasi aurretik, aktore aritu zen antzerkian eta hainbat filmetan. Oscar sarietarako bitan izendatu zuten, nahiz eta halakorik ez jaso. Tyrone Power eta Gregory Peck Kingen aktore kutunak izan ziren, eta bere filmetako askotan agertu ziren. Ehun filmetik gora sinatu zituen.

## Filmografia hautatua

Zuzendari-lanak :
| Film luzeak |||
| Urtea | Izenbura |
| 1920 | One Hour Before Dawn |
| 1921 | Tol'able David |
| 1922 | The Seventh Day |
| 1923 | The White Sister |
| 1924 | Romola |
| 1925 - | Stella Dallas |
| 1926 | Partners Again |
| 1930 | Hell Harbor |
| 1931 | Merely Mary Ann Janet Gaynor |
| 1933 | State Fair |
| 1934 | Marie Galante Spencer Tracy |
| 1935 | One More Spring |
| 1935 | Way Down East |
| 1936 | The Country Doctor |
| 1936 | Ramona |
| 1936 | Lloyd's of London Tyrone Power |
| 1937 | Seventh Heaven James Stewart |
| 1937 | In Old Chicago Tyrone Power, Alice Faye, eta Don Ameche |
| 1938 | Alexander's Ragtime Band Tryone Power, Alice Faye, Don Ameche |
| 1939 | Jesse James Tyrone Power, Henry Fonda, eta Nancy Kelly |
| 1939 | Stanley and Livingstone Spencer Tracy and Nancy Kelly |
| 1940 | Little Old New York |
| 1940 | Maryland |
| 1940 | Chad Hanna |
| 1941 | A Yank in the R.A.F. |
| 1941 | Remember the Day Claudette Colbert |
| 1942 | The Black Swan Tyrone Power eta Maureen O'Hara |
| 1943 | The Song of Bernadette Jennifer Jones |
| 1944 | Wilson |
| 1945 | A Bell for Adano John Hodiak, Gene Tierney |
| 1946 | Margie |
| 1947 | Captain from Castile Tyrone Power |
| 1948 | Deep Waters |
| 1949 | Prince of Foxes Tyrone Power |
| 1949 | 12 O'Clock High Gregory Peck |
| 1950 | The Gunfighter Gregory Peck |
| 1951 | I'd Climb the Highest Mountain |
| 1951 | David and Bathsheba Gregory Peck eta Susan Hayward |
| 1952 | The Snows of Kilimanjaro Gregory Peck eta Ava Gardner |
| 1953 | King of the Khyber Rifles Tyrone Power |
| 1955 | Untamed Tyrone Power and Susan Hayward |
| 1955 | Love Is a Many-Splendored Thing William Holden eta Jennifer Jones |
| 1956 | Carousel Gordon MacRae eta Shirley Jones |
| 1957 | The Sun Also Rises Tyrone Power, Ava Gardner, eta Errol Flynn |
| 1958 | The Bravados Gregory Peck eta Joan Collins |
| 1959 | This Earth is Mine Rock Hudson eta Jean Simmons |
| 1959 | Beloved Infidel Deborah Kerr eta Gregory Peck |
| 1962 | Tender Is the Night Jason Robards Jr. eta Jennifer Jones |
* Datuak: Q269505
* Multimedia: Henry King (director) / Q269505
# Henrike Livoniakoa

Henrike Livoniakoa edo Letoniakoa (latinez: Henricus de Lettis, alemanez: Heinrich von Lettland, letonieraz: Latviešu Indriķis, estonieraz: Läti Henrik; Magdeburg, 1188 baino lehen - Papendorf, Livonia, 1259 eta gero) alemaniar kronikaria izan zen. Baltikoko herriei buruzko kronika bat idatzi zuen latinez (Heinrici Cronicon Lyvoniae, 1184-1226). Bertan Ezpataren Anaia Livoniarrak eta apezpiku katolikoen arteko eztabaidak azaldu zituen, beti elizgizon baten ikuspuntutik.

## Erreferentziak

* ↑ Lur entziklopedietatik hartua.
* Datuak: Q25070
# Henrike Nabigatzailea

Henrike Nabigatzailea —portugesez: Henrique o Navegador, ahoskera: /ẽˈʁik(ɨ)/— (Porto, 1394ko martxoaren 4a – Sagres, 1460ko azaroaren 13a) Portugalgo Erresumako infantea eta Portugaldar Inperioaren hasieran bere bultzatzaile nagusienetariko bat izan zen. Europarrek beste kontinenteak esploratzea eta merkataritza harremanak bultzatu zituen.

## Bizitza

Aita Joanes I.a Portugalgoa, Aviz leinuaren sortzailea, eta ama Filipa Lancasterrekoa, Joanes Gantekoaren alaba, izan zituen. 1415ean, Ceuta konkistatzeko berotu zuen aita. Izan ere, bazekien hiri horretan zutela amaiera Saharako merkataritza bideek, eta Preste Joanesen kondairak Afrika ezagutzeko irrika piztu zion.
Ceutako konkistan parte hartu ostean, Saharako kostaldetik behera abiatu zen, kristautasuna mendebaldeko Saharan barrena hedatzeko asmoz. Gotorleku bat eraiki zuen Sagresen (San Bizente lurmuturraren hego-ekialdean) eta Villa do Infante izena eman zion. Mendebaldeko Afrikako itsasertzak eta uharteak miatu zituzten espedizioak antolatu zituen bertan: Madeira (1418), Azores (1432-1457), Rio de Oro (1436), Arguin uhartea (1443) eta Senegal (1445). Alvise Cadamosto eta Antonio de Noli italiar bidaiariek eta beste itsasgizon portugaldar ospetsu batzuek hartu zuten parte aurkikuntza haietan. Henrike printzeak zientziak bultzatu zituen bizitza osoan zehar eta, hil ondoren, ondasun asko utzi zion Lisboako Unibertsitateari.
Sagresko etxean nabigatzaile eta kartografoen eskola eratu zuela idatzi bada ere, historialari askok ezeztatu dute uste hori. Kartografo batzuk kontratatu zituen Mauritaniako kostaldea deskribatzeko, baina ez zuen inolako nabigatzaileen behatoki edo erakunderik sortu. Crónica da Guiné liburuak dio gizon lasai eta bertutetsua zela, ez zuela luxua bilatzen.

## Genealogia

Zuhaitz genealogikoa :
Petri I.a Portugalgoa
Joanes I.a Portugalgoa
Teresa Lourenço
Henrike Nabigatzailea
Joanes Gantekoa
Filipa Lancasterkoa
Blanche of Lancaster :

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/2/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (PDF) 185. arauaː Errenazimentuko pertsona-izenak. .
* ↑ Beazley, C. Raymond. (1894). Prince Henry the Navigator, the Hero of Portugal and of Modern Discovery, 1394-1460 A.D.: With an Account of Geographical Progress Throughout the Middle Ages As the Preparation for His Work. Londres: G. P. Putnam's Sons.
* ↑ Oliveira Martins, J. P.. (1914). The golden age of Prince Henry the Navigator. Londres: Chapman and Hall.

## Kanpo estekak

* Datuak: Q182897
* Multimedia: Henry the Navigator / Q182897
# Henrike Knörr

Henrike Knörr Borràs (Tarragona, Katalunia, 1947ko martxoaren 2a - Gasteiz, Araba, 2008ko apirilaren 30a) euskal hizkuntzalaria eta idazlea izan zen, Gorka Knörr abeslari eta politikariaren anaia.
Gasteizko Ramiro de Maeztu institutuan, gaur egun Urrutiko Hezkuntzako Euskal Institutua, frantses irakasle ibili zen.
EHUko katedraduna eta euskaltzain oso izan zen 1977tik hil arte, Euskaltzaindiko Iker saileko buru izanik 2004tik aitzina. Onomastikan eta toponimian bereziki aditua zen, Onomasticon Vasconiae izeneko bilduman hainbat argitalpen bildu baitzituen. Euskaltzaindian idazkari eta buruorde ere aritu zen.

## Lanak
### Saiakera

* Gasteiz (1976, Gordailu)
* Arabako euskararen lekukoak. Ikerketak eta testuak (1998, Eusko Legebiltzarra). Koldo Zuazorekin batera egindako ikerketa. ISBN-10: 8487122736; ISBN-13: 9788487122736

### Biografia

* Jose Paulo Ulibarri (1975, Gordailu)

## Errekonozimenduak

* 2023: Martxoaren 24an, euskara batuak "herriaren garapenean izan duen balioa" azpimarratzeko eta euskara batuaren sorreran bultzatzaile izan zirenak oroitzeko, Euskaltzaindiak eta Orereta Ikastolak Errenteria eta Donostia lotuko zuen 8.000 lagunek osatutako giza-kate erraldoi bat antolatu zuten. Euskara batuaren sorreran eta gorpuztean nabarmendutako 15 pertsona oroituko zituen ekimenak: Koldo Mitxelena, Resurreccion Maria Azkue, Pierre Broussain, Jose Maria Satrustegi, Julia Berrojalbiz, Xabier Kintana, Raimundo Olabide, Julene Azpeitia, Luis Villasante, Henrike Knörr, Arantxa Urretabizkaia, Arturo Campion, Gabriel Aresti, Jean-Louis Davant eta Jose Luis Alvarez Enparantza Txillardegi.

## Erreferentziak

* ↑ «IBD Ramiro de Maeztu» ibdramirodemaeztu-gasteiz.hezkuntza.net (Noiz kontsultatua: 2021-03-03).
* ↑ Lartzanguren, Edu. «Semeen torturak aurpegiratu zizkion apaiz bati Gorka Knorren amak 1975ean» Berria (Noiz kontsultatua: 2021-03-03).
* ↑ (Gaztelaniaz) Joseba LAKARRA: «Adiós a un lingüista», El País, 2008-06-24.
* ↑ «Giza kate batek Errenteria eta Donostia lotuko ditu martxoaren 24an euskara batuari gorazarre egiteko» EITB 2023-03-17 (Noiz kontsultatua: 2023-03-18).
* ↑ Iraola, Arantxa. (2023-03-18). «Giza kate batek lotuko ditu Donostia eta Errenteria, euskara batua goratzeko» Berria (Noiz kontsultatua: 2023-03-18).

## Kanpo estekak

* Henrike Knorren webgune pertsonala
* Knörr, Garikoitz (2009): Henrike Knörr Borràs, 1947-2008. Bidegileak bilduma, Eusko Jaurlaritzaren Argitalpen Zerbitzu Nagusia.
* «Henrike Knörr», Literaturaren Zubitegia.
* Euskaltzaindia: «Henrike Knörr 1947-2008»
* (Gaztelaniaz) Henrike Knörr: «La lengua vasca en el mundo», Centro Virtual Cervantes.
* Datuak: Q1151540
# Henrike IV.a Gaztelakoa

Henrike IV.a Gaztelakoa Inpotentea (Valladolid, 1425eko urtarrilaren 25a - Madril, 1474ko abenduaren 11) Gaztela eta Leongo erregea (1454 – 1474) izan zen.

## Biografia

Joan II.a Gaztelakoa eta Maria Aragoikoa zituen gurasoak.
15 urte zituela Blanka II.a Nafarroakoarekin ezkondu zen. Blankak birjintasuna mantendu zuen ez ezkontza-gauan bakarrik, baizik eta hurrengo 13 urteetan ere.
1455ean Alfontso V.a Portugalgoaren alaba Joanarekin ezkondu eta sei urte geroago Joana izeneko alaba izan zuten. Honek "La Beltraneja" ezizena hartu zuen, Beltrán de la Cuevarena izan zelakoan.
Joanaren jatorriari buruzko dudak eta erreginaren adulterioa zirela eta, Joanek Isabel arreba oinordekotzat hartu zuen eta hil zenean gudu zibila sortu zuen. Alde batetik, Joanak Portugalen laguntza izan zuen eta, bestetik, Isabelek Aragoi eta Frantziarena.

## Erreferentziak

* ↑ Euskaltzaindia. (PDF) 186. arauaː Atzerriko pertsona-izenak. Grafia-irizpideak. Erregeerreginen eta kidekoen kasua. .
* ↑ Tituluak
* ↑ Martín, José Luis (2003). "Enrique IV". Hondarribia: Nerea. ISBN 84-89569-82-7.
* ↑ Valdeón Baruque, Julio (2001). "Los Trastámaras". Madril: Temas de Hoy. ISBN 84-8460-129-3.
* ↑ Ohara, Shima (2004). "La propaganda política en torno al conflicto sucesorio de Enrique IV". Valladolideko Unibertsitatea online
* ↑ González Herrero, Manuel (1993). "Castilla: Negro sobre rojo. De Enrique IV a Isabel la Católica". Segovia: Taller Imagen. 84-604-7251-5.
* ↑ Suárez, Luis (2001). "Enrique IV de Castilla: la difamación como arma política". Bartzelona: Ariel. 84-344-6630-9.
* ↑ Isabelen biografia
* ↑ Miller, Townsend: "The Castles and the Crown". Coward-McCann, New York, (1963)

## Ikus, gainera

* Gaztelako erregeen zerrenda
* Datuak: Q310918
* Multimedia: Henry IV of Castile / Q310918
# Henrike Lehoia

Henrike Lehoia (alemanez: Heinrich der Löwe; Ravensburg, 1129 – Brunswick, 1195eko abuztuaren 6a) Saxoniako eta Bavariako dukea izan zen, 1139-1180 eta 1156-1180 bitarteko urteetan. Welf edo Guelfoen familiakoa zen, Henrike Harroaren semea. Frederiko I.a Bizar-Gorria Germaniako enperadoreak Bavariako dukerria aitortu zion. Municheko hiria sortu zuen 1158an, eta eslaviarren aurka borrokatu zen. Frederiko Bizar-Gorriarekin Italiako Gerrara joan nahi izan ez zuela eta (1176), Germaniako enperadoreak dukerriak kendu eta Brunswick eta Lüneburgeko hiriak besterik ez zizkion utzi (1181). Alferrik saiatu zen dukerri haiek berreskuratzen. Oton IV.a Germaniako Erromatar Inperio Santukoaren aita izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q105378
* Multimedia: Henry the Lion / Q105378
# Habost

Habost, Eskoziako gaeleraz: Tàbost, Eskoziako Lewis uhartean dauden baserriz osatutako bi etxaldeek jasotzen duten izena da, Kanpoko Hebridetan.

## Kanpo estekak

* Datuak: Q5636922
* Multimedia: Habost / Q5636922
ieaHebridak :
ieaBarruko HebridakieaColl
Acha
Arinagour
ieaColonsay
Scalasaig
ieaEigg
Cleadale
Galmisdale
ieaIslay
Ardtalla
Ballygrant
Bowmore
Bridgend
Lagavulin
Nerabus
Port Askaig
Port Charlotte
Port Ellen
Portnahaven
ieaMull
Ardtun
Bunessan
Calgary
Craignure
Croggan
Dervaig
Fionnphort
Kintra
Knockan
Lochbuei
Pennyghael
Salen
Tiroran
Tobermory
Uisken
Ulva Ferry
ieaJura
Ardmenish
Craighouse
Feolin
ieaSeil
Balvicar
Clachan-Seil
Ellenabeich
ieaSkye
Achachork
Aird of Sleat
Ardvasar
Armadale
Ashaig
Bernisdale
Bornesketaig
Borreraig
Borrodale
Borve
Bracadale
Broadford
Brogaig
Bualintur
Camastianavaig
Camuscross
Carbost (Loch Harport)
Carbost (Portree)
Claigan
Colbost
Drumfearn
Drynoch
Dunan
Dunvegan
Duntulm
Edinbane
Elgol
Ellishadder
Eynort
Eyre
Fasach
Feorlig
Ferindonald
Fiskavaig
Flashader
Flodigarry
Galltrigill
Garafad
Geary
Gedintailor
Gillen
Glendale
Halistra
Harlosh
Heaste
Isleornsay
Kensaleyre
Kilbride
Kilmaluag
Kilmarie
Kilmore
Kilmuir
Kilvaxter
Kingsburgh
Kyleakin
Kylerhea
Lealt
Lower Breakish
Luib
Milovaig
Mugeary
Ollach
Ose
Peinachorran
Peinlich
Portnalong
Portree
Ramasaig
Roag
Sconser
Skeabost
Sligachan
Staffin
Stein
Struan
Suladale
Talisker
Tarskavaig
Teangue
Torrin
Totaig
Tote
Treaslane
Trumpan
Uig
Uigshader
Ullinish
Upper Breakish
ieaTiree
Mannal
Scarinish :
ieaKanpoko HebridakieaBarra
Allasdale
Ardmore
Ardveenish
Bogach
Borve
Brevig
Castlebay
Caolas
Northbay
ieaBenbecula
Bail' Iochdrach
Balivanich
Nunton
Uachdar
ieaHarris
Amhuinnsuidhe
Ardhasaig
Borsham
Borve
Bun Abhainn Eadarra
Hushinish
Leverburgh
Luskentyre
Rèinigeadal
Rodel
Tarbert
ieaHegoaldeko Uist
Askernish
Auratote
Balgarva
Bornish
Daliburgh
Howmore
Iochdar
Kilaulay
Lochboisdale
Stoneybridge
ieaIparraldeko Uist
Ardheisker
Baile Glas
Carinish
Lochmaddy
Newtonferry
Sollas
Tigharry
ieaLewis
Achmore
Adabroc
Aignish
Aird Uig
Aird
Airidh a' Bhruaich
Ardroil
Arnol
Back
Baile an Truiseil
Balallan
Barvas
Bayble
Borrowston
Borve
Bragar
Branahuie
Breaclete
Breivig
Brenish
Broker
Brue
Cabharstadh
Calbost
Callanish
Carloway
Cliff
Coll
Cromore
Cross
Crossbost
Eorodale
Eoropie
Fivepenny
Flesherin
Garenin
Garrabost
Garynahine
Gravir
Gress
Habost
Holm
Kneep
Knock
Knockaird
Laxdale
Leurbost
Lionel
Marybank
Mealista
Melbost
New Tolsta
Newmarket
Newvalley
North Dell
North Tolsta
Parkend
Plasterfield
Port of Ness
Portnaguran
Portvoller
Sandwick
Shawbost
Shulishader
Skigersta
South Dell
Steinish
Stornoway
Swainbost
Timsgarry
Tolsta Chaolais
Tong
Uig :
# Habovka

Habovka Eslovakiako udalerri bat da, Tvrdošíngo barrutian kokatuta. 29,41 km²ko azalera du eta 1387 biztanle 2017ko datuen arabera.

## Historia

Idatzizko lehen aipamena 1593. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q770815
* Multimedia: Habovka / Q770815
# Hablan, kantan, mienten

Hablan, kantan, mienten (HKM) Notro Televisiónek sorturiko nerabeentzako telesail dramatikoa da, 2008 eta 2009 artean Cuatrok igorri zuena.

## Sinopsia

Oharra: Atal honek istorio osoa edo amaiera argitzen du.
Laia ez da beste nerabe bat. Artista musikal gisa arrakasta izateko eduki behar den guztia dauka eta badaki: irudimentsua da, erakargarria, ondo mugitzen da. Talentua du, talentu handia, baina landugabea eta findu gabea. Arazoa da leuntzeko baliabideak behar direla, eta Laiaren etxean maitasuna eta giro ona dago, baina besterik ez. Instrumentuak erostea eta musika klaseak ordaintzea guraso bakarreko familia baten irismenetik erabat kanpo dago. Familia horretan ama, Lucía, zerbitzaria da, eta anaia, Rober, mekanikaria. Lucíak lan egiten duen kafetegira Albeniz ikastetxeko irakasleak joaten dira aldizka. Ikastetxe pribatu eta esklusibo horretan arreta berezia eskaintzen zaio musika-hezkuntzari, eta ikasleei beharrezko baliabide guztiak ematen zaizkie. Luciak lortzen du Adrianek, egunero kafeak eskaintzen dizkion musika irakasleak, ahal duen guztia egitea Laiari beka bat eman diezaioten.
Ikasturtea hasi eta Laia Albenizera iristeak iraultza suposatu du ikastetxean. Beste mundu batekoa da eta konbentzionalismoetatik at dago. Baina bere bizitzak ere bira handia emango du Alex, klaseko lider eztabaidaezina, ezagutzen duenean sentitzen duen geziaren erruz. Alex gitarra-jotzaile bikaina da, mutil bizkorra eta harropuzkeria handikoa. Rebeca arrebarekin eta Pablo aitarekin bizi da, abokatu arrakastatsua baina benetako porrota aita gisa. Alex Vickyren mutil-laguna da, eskolako neskarik ederrena eta ezagunena, baina baita gaiztoena, manipulatzaileena, egozentrikoena eta bekaiztiena ere. Baina azken hori oraindik egiaztatu ez duen zerbait da.

## Pertsonaiak

* Carlos Marmen: Álex
* Ana Rujas: Vicky
* Sara Da Pin Up: Laia
* Christian Mulas: Rober
* Álex Hernández: Matías
* Paola de la Fuente: Rebeca
* Nasser Saleh: Moja
* Ariadna Sintes: Brinda
* Román Reyes: Bruno
* Laura Ibáñez: Gema
* Jaime Terrón
* Isabel Gaudí: Lucía
* Manuel Regueiro: Pablo
* Joel Minguet: Adrián
* Leo Segarra: Iván
* Ledicia Sola: Mónica
* Tania Llasera: Paula Castillo
* Ezequiel Muñoz
* Monika Kowalska: Maite
* Janfri Topera

## Kanpo estekak

* Datuak: Q5890685